
[bookmark: _Hlk210388754]Iepirkums atklāts konkurss 
"Valmieras cietuma katliekārtas 740kW demontāža, dabasgāzes katliekārtas ar degli iegāde ar piegādi, montāža, pārbaudes un reģistrācija bīstamo iekārtu reģistrā" 
(identifikācijas numurs IeVP 2026/25) 
(Elektronisko iepirkumu sistēmā (EIS)
publicējamais dokuments) 

Jautājums:
Lūdzam Pasūtītāju sniegt skaidrojumu, kāpēc Nolikumā 6.sadaļā ‘’Piedāvājuma vērtēšana’’, un 7.sadaļā ‘’Piedāvājuma izvēles kritērijs’’ Pasūtītājs nav noteicis kritēriju attiecībā uz piedāvātā katla lietderības koeficientu?
Katla lietderības koeficients ir viens no būtiskākajiem parametriem, kas raksturo iekārtas energoefektivitāti, ekspluatācijas izmaksas un kurināmā patēriņu. Tā neiekļaušana vērtēšanas un minimālajās tehniskajās prasībās var radīt situāciju, kurā tiek piedāvātas iekārtas ar ievērojami atšķirīgu efektivitāti.

Atbilde:
Pasūtītājs vērš uzmanību uz sekojošo:
Publisko Iepirkuma likuma 36. panta otrajā daļa nosaka sekojošo: Ja piegādātājs vai kandidāts ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām. Ja pasūtītājs steidzamības dēļ ir saīsinājis piedāvājumu iesniegšanas termiņu atklātā konkursā vai pieteikumu un piedāvājumu iesniegšanas termiņu slēgtā konkursā vai konkursa procedūrā ar sarunām, papildu informāciju pasūtītājs sniedz triju darbdienu laikā, bet ne vēlāk kā četras dienas pirms pieteikumu un piedāvājumu iesniegšanas termiņa beigām.
Nolikuma 3.1.1. punkts nosaka sekojošo: Ja ieinteresētais pretendents ir laikus pieprasījis papildu informāciju par Iepirkuma procedūras dokumentos iekļautajām prasībām par piedāvājuma sagatavošanu un iesniegšanu vai kandidātu atlasi, Pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājuma iesniegšanas termiņa beigām, ievērojot PIL 36. panta otrajā un trešajā daļā noteikto kārtību. Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju EIS e-konkursu apakšsistēmā, norādot arī uzdoto jautājumu.
Pasūtītājs vērš uzmanību, ka Piedāvājuma atvēršanas laiks ir 2026. gada 11. jūnijs. Jautājums ir saņemts 5 (piecas) dienas pirms piedāvājuma iesniegšanas termiņa beigām.

Pasūtītājs vērš uzmanību ka, pasūtītājs izvērtē saņemtos piegādātāju komentārus un jautājumus un lai ievērotu vienlīdzīgu attiecības un lietderības principu sniedz Jums sekojošu atbildi:

Pasūtītājs katla lietderības koeficientu nav iekļāvis kā vērtēšanas kritēriju, jo tā iekļaušana nav nepieciešama. Pasūtītājs tehniskajā specifikācijā ir norādījis, ka Iekārtām jābūt izgatavotām, atbilstoši Eiropas standartiem, Latvijas nacionālo standartu (LVS), Eiropas Savienības (ES) direktīvām un ir ar CE marķējumu. Turklāt Pasūtītāja ieskatā minētās prasības nodrošina atbilstošu iekārtu kvalitātes, energoefektivitātes un drošības līmeni.
